สลด ป้าสองพี่น้อง ขี่จยย.ผ่านแยกวัดใจ หนุ่มต่างถิ่นขับปิกอัพชนดับ 2 ศพ
คุณป้าสองพี่น้อง อยู่ที่ อ.วัดสิงห์ จ.ชัยนาท คนพี่อายุ 62 คนน้องอายุ 59 ต้องมาตายด้วยกัน หลังขี่จยย.ซ้อนท้ายจะไปหาญาติ ผ่านแยกวัดใจ ถูกหนุ่มต่างถิ่นขับปิกอัพส่งผลไม้ชนดับคาที่ บอก ไม่รู้ตรงนี้เป็นทางแยกเวลา 12.00 น. วันที่ 22 พ.ค. ร.ต.อ.เอกลักษณ์ ไกรนารา รอง สว.(สอบสวน) สภ.หนองน้อย อ.วัดสิงห์ จ.ชัยนาท รับแจ้งอุบัติเหตุมีผู้เสียชีวิตที่บริเวณแยกหนองอีเช้ง ถนน ต.โคกสุก-ต.วังหมัน หมู่ 1 ตำบลวังหมัน อ.วัดสิงห์ รุดไปตรวจสอบพร้อมเจ้าหน้าที่อาสาสมัครมูลนิธิร่วมกตัญญูจังหวัดชัยนาท และแพทย์เวรโรงพยาบาลวัดสิงห์ที่เกิดเหตุพบศพ น.ส.พยนต์ อรุณรุ่ง อายุ 62 ปี อยู่บ้านเลขที่ 70 ม.6 ต.มะขามเฒ่า อ.วัดสิงห์ จ.ชัยนาท สภาพศพกระดูกหักหลายแห่ง ขาซ้ายหักผิดรูป เสียชีวิตคาที่ ข้างกันพบศพ น.ส.สายัญณ์ อรุณรุ่ง อายุ 59 ปี อยู่บ้านเลขที่ 138 ม.6 ต.มะขามเฒ่า อ.วัดสิงห์ จ.ชัยนาท กระดูกหักหลายแห่ง เสียชีวิตคาที่เช่นกันส่วนรถจักรยานยนต์ ฮอนด้าเวฟ สีดำ-แดง หมายเลขทะเบียน 1 กง 8787 สิงห์บุรี ที่เป็นยานพาหนะ ตกลงไปข้างทางสภาพพังยับ ห่างกันประมาณ 20 เมตร พบรถกระบะ อีซูซุสีบรอนซ์เงิน หมายเลขทะเบียน 2 ฒม 1440 กทม. จอดอยู่ สภาพด้านหน้าพังยับ กันชนหลุด กระจกหน้าแตกจากการสอบสวนทราบว่า ผู้ตายทั้ง 2 คนเป็นพี่น้องกัน กำลังไปหาญาติที่บ้านหนองสระ ต.วังหมัน แต่พอมาถึงที่เกิดเหตุ ซึ่งเป็นแยกวัดใจ ต่างฝ่ายต่างไม่เห็น พุ่งออกทางแยกทำให้เกิดชนกันขึ้น เบื้องต้นเจ้าหน้าที่ตำรวจได้คุมตัว นายธนานันท์ นามพรหม อายุ 38 ปี คนขับรถกระบะไปสอบปากคำเบื้องต้น นายธนานันท์ นามพรหม คนขับรถกระบะ ให้การว่า ตนขับรถส่งผลไม้กำลังเดินทางกลับ จ.สุโขทัย โดยเข้าไปยังตัวอำเภอวัดสิงห์ ขับมาตามเส้นทางปกติ ขับขี่ด้วยความเร็วพอประมาณ ไม่ทันเห็นว่าตรงนี้เป็นทางสี่แยก พอมาเห็นอีกทีก็ชนจักรยานยนต์เข้าอย่างจังแล้ว.
คุณป้าสองพี่น้อง อยู่ที่ อ.วัดสิงห์ จ.ชัยนาท คนพี่อายุ 62 คนน้องอายุ 59 ต้องมาตายด้วยกัน หลังขี่จยย.ซ้อนท้ายจะไปหาญาติ ผ่านแยกวัดใจ ถูกหนุ่มต่างถิ่นขับปิกอัพส่งผลไม้ชนดับคาที่ บอก ไม่รู้
ชน2ศพ,ชนสองพี่น้อง,ชนแยกวัดใจ,แยกวัดใจ,อุบัติเหตุ ชัยนาท,ข่าวทั่วไป